
Rahu tänava detailplaneeringu kehtestamine 

1. Asjaolud ja menetluse käik

Detailplaneeringu algatamise ettepaneku on esitanud Narva Linnavalitsuse Arhitektuuri- ja Linnaplaneerimise Amet ning planeering algatati 06.07.2006 Narva Linnavolikogu otsusega nr 120. 

06.05.2009 kooskõlastas Narva Linnavalitsuse Arhitektuuri- ja Linnaplaneerimise Amet OÜ-u Tinter-Projekt  poolt koostatud Rahu tänava detailplaneeringu.
Narva Linnavolikogu 06.08.2009 otsusega nr 105 võeti detailplaneering vastu. 

Avaliku väljapaneku perioodil 31.08. – 11.09.2009 esitas OÜ Tonart kirjaliku (kiri 11.09.2009) protesti, mille äriühing peale soovitud muudatuste sisseviimist planeeringusse kirjalikult tühistas (kiri 16.03.2010).

25.05.2010 kirjas nr 1.2-38/2038-2 järelevalve tulemusena andis Ida-Viru Maavanem detailplaneeringu lahendusele heakskiidu. 

Kehtestamisele esitatud Rahu tänava detailplaneeringuga lahendatakse liikluskorraldus (juurdepääsud ja parkimine 27 veoautole), tee laiendamine (neljarealine sõidutee Tallinna maantee ja Rahu tänava ristmikust kuni viaduktini laiusega 3,5 m ja 3,75 m), krundipiiride täpsustamine, haljastuse ja heakorrastuse planeerimine. Määratakse hoonestusala (3 hoonet).

Planeeringuala pindala on ca 16,2 ha. Käesolev detailplaneering ei sisalda kehtiva Narva linna üldplaneeringu muutmise ettepanekut ning on koostatud vastavuses Planeerimisseaduse ja lähteülesande nõuetega. 
2. Õiguslikud alused

Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3 ja § 25 lõigetele 4 ja 7.
3. Otsus 
Kehtestada Rahu tänava detailplaneering.
4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid.
4.2. Otsus jõustub teatavaks tegemisest.
4.3. Otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

